**N Á R O D N Á R A D A  S L O V E N S K E J R E P U B L I K Y**

**V. volebné obdobie**

Návrh

ÚSTAVNÝ ZÁKON

z ............. 2011,

ktorým sa mení a dopĺňa ústavný zákon č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie

Národná rada Slovenskej republiky sa uzniesla na tomto ústavnom zákone:

**Čl. I**

Ústavný zákon č. č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie sa mení a dopĺňa takto:

1. V Čl. 1 ods. 1 znie:

„(1) Vláda Slovenskej republiky (ďalej len „vláda“) alebo poverený člen vlády predkladá Národnej rade Slovenskej republiky návrhy právnych aktov Európskej únie a návrhy na použitie postupu podľa osobitného predpisu,1) o ktorých budú rokovať príslušné orgány Európskej únie. Vláda informuje Národnú radu Slovenskej republiky o ostatných záležitostiach súvisiacich s členstvom Slovenskej republiky v Európskej únii.“.

Poznámka pod čiarou k odkazu 1 znie:

„1) Čl. 48 ods. 7 konsolidovaného znenia Zmluvy o Európskej únii.“.

2. V Čl. 1 ods. 2 sa vypúšťa slovo „aktov“.

3. V čl. 2 ods. 1 znie:

„(1) Národná rada Slovenskej republiky môže schvaľovať stanoviská Slovenskej republiky k návrhom právnych aktov Európskej únie a návrhom na použitie postupu podľa osobitného predpisu,1) o ktorých budú rokovať príslušné orgány Európskej únie.“.

4. V Čl. 2 ods. 4 a 6 sa vypúšťajú slová „Európskych spoločenstiev a“.

5. Čl. 2 sa dopĺňa odsekom 7, ktorý znie:

„(7) Ak Národná rada Slovenskej republiky nadpolovičnou väčšinou všetkých poslancov schváli návrh na podanie žaloby vo veci porušenia zásady subsidiarity legislatívnym aktom Európskej únie, vláda je týmto rozhodnutím Národnej rady Slovenskej republiky viazaná. Vláda predloží žalobu bez zbytočného odkladu Súdnemu dvoru Európskej únie.“ .

**Čl. II**

Tento ústavný zákon nadobúda účinnosť pätnástym dňom po jeho vyhlásení.